2.1 Huis van Verteenwoordigers
2.2 Huis van Afgevaardigdes
Die verkiesing van bruinmense vir die Huis van Verteenwoordigers het op 22 Augustus plaasgevind. Die Arbeidersparty onder leiding van eerwaarde Allan Hendrickse wen die verkiesing en palm 76 van die 80 setels in.
Die verkiesing van Indiërs vir die Huis van Afgevaardigdes is op 28 Augustus gehou. Die "National People's Party" verower 18 van die 40 setels. Die verkiesing is deur die "United Democratic Front" geopponeer en is deur boikotte en protesaksie gekenmerk.
Huis van Verteenwoordigers[wysig | wysig bron]
Huis van Afgevaardigdes[wysig | wysig bron]
Ontsluit van "https://af.wikipedia.org/w/index.php?title=Suid-Afrikaanse_algemene_verkiesing_van_1984&oldid=1250646"	Kategorieë: SaadjiesVerkiesings in Suid-Afrika	Navigasie-keuseskerm
EnglishFrançaisNederlands	Wysig skakels	Die bladsy is laas op 28 Maart 2014 om 09:25 bygewerk. Die ikoniese EET KREEF!-album herleef! - Afrikaans.com
Vrystaatse Kunstefeesgangers kry dié week die eerste proe aan die nuwe huldeblyk en herinterpretasie van Johannes Kerkorrel en sy Gereformeerde Blues Band se ikoniese Eet Kreef!-album.
Frank Freeman het vanjaar besluit om ’n groep bymekaar te maak en die album in ’n moderne styl aan te bied. Laudo Liebenberg (aKING) is genader om die liedjies te sing. Hy speel ook die akoestiese kitaar, met Sheldon Yoko op perkusssie, Schalk van der Merwe op baskitaar en Etienne van Rooyen op klavier.
Hierdie album het 30 jaar gelede die eerste keer die lig gesien en is in 1989 deur Shifty Records uitgereik. Dit was die enigste studio-album deur die Gereformeerde Blues Band.
Chutney de Ridder skryf in die Volsblad dat daar min Afrikaanse musiekaanhangers is wat nie ’n Eet kreef!-storie het nie.
“Waar het jy jouself bevind toe die album uitgereik is? Nog op die skoolbanke, ’n jong student dalk, miskien het jy pas begin werk?
“Ongeag is Eet kreef! waarskynlik een van die eerste Afrikaanse albums wat ’n blywende indruk op mense gemaak het wat dit destyds vir die eerste keer gehoor het.
“Drie dekades later en dié eerste indrukke geld steeds. Die album is tydloos. Die inhoud, selfs in ’n postapartheid-Suid-Afrika, is steeds relevant. Dalk selfs méér as wat ’n mens gemaklik mee is om te erken.”
Chutney skryf dat dit natuurlik nie die eerste album is waarop Afrikaanse protesmusiek gehoor is nie.
David Kramer se Bakgat (1980) en Baboondogs (1986), James Phillips se Wie is Bernoldus Niemand? (1985), The Genuines se Mr Mac and The Genuines (1987) en Koos Kombuis se Ver van die ou Kalahari (1987) was voorlopers.
“Maar Eet kreef! (1989) was die regte album op die regte tyd vir die regte Afrikaanstaliges. Dit het ’n sogenaamde alternatiewe musiekbewussyn of -beweging tot stand gebring. Dit was ook uiteindelik die naelstring waarmee die Voëlvry-fetus gevoed is.”
Nou herleef die album danksy die jong rocker ná ’n terloopse gesprek met Arno Carstens (Springbok Nude Girls).
“Ek is die afgelope jaar of twee op ’n mission om ’n bydrae tot Afrikaanse musiek te maak,” sê die talentvolle musikant, wat nog nie gebore was toe Eet kreef! destyds uitgereik is nie.
“Ek het Kerkorrel se musiek vroeër leer ken, maar dit onlangs herontdek. Dit is so vars en modern in vergelyking met ander Afrikaanse musiek van daai tyd. Dis waar die idee ontstaan het om sy musiek nuwe lewe te gee.
“Ek was op pad om ’n show saam met Arno Carstens te speel toe ek dit terloops vir hom noem. Toe sê hy hoekom doen jy nie die hele Eet kreef!-album nie.”
Die bekendste en gewildste snit op die album, is sedert dit as promosievideo vir die feesproduksie op YouTube gelaai is, reeds wyd gedeel. Luister hier na Hillbrow op die nuwe album.
Nie net ’n gedenk-album nie
Volgens Frank was die doelwit om iets uniek te bied. Hul eie vertolking van Eet Kreef! Hy beskryf die album as ’n hedendaagse herlewing. Hul span ’n paar ander instrumente in, maar was versigting om die wese van elke liedjie te behou.
Oor die geleentheid om die voorsanger vir 2019 se Eet kreef! te wees, is die man met die goue stem beskeie.
“Dis onmoontlike skoene om te probeer volstaan, maar dis ’n eer om te probeer.” – Laudo Liebenberg
So, wat beteken die album nou, 30 jaar later?
“Dis vir my belangrik om mense te herinner dat daar ’n geskiedenis was en dat daar ’n toekoms is vir alternatiewe Afrikaanse musiek en kultuur,” sê Frank.
“Ons handhaaf ’n goeie balans tussen respek vir die kenmerkende elemente van Kerkorrel en die Gereformeerde Blues Band (GBB) se songs, en ’n nuwe benadering tot hul musiek.”
Die GBB het net een album vrygestel, maar die invloed hiervan op Afrikaanse musiek is ongeëwenaar.
Tydens die Voëlvry-toer.
Volgens Frank is die Vrystaat Kunstefees ook net die begin. “Ons wil dit beslis verder neem. Ek glo Eet kreef! sal ná 30 jaar steeds landwyd aanklank vind.”
*Eet kreef! is op 1 Julie in die Kopanong Kovsiekerk en op 2 Julie in die Aasvoëlklub in Bloemfontein.
Lees meer oor die aanbod by die Vrystaatse Kunstefees hier.